钦定古今图书集成/历象汇编/岁功典/第029卷 > 《金史》 > 《礼志》
## 钦定古今图书集成/历象汇编/岁功典/第029卷 > 《金史》 > 《礼志》

岁以春分日祀青帝、伏羲氏、女娲氏，凡三位。坛上南
向西上。《姜嫄》《简狄》位于坛之第二层，东向北上。前一
日未三刻，布神位，省牲器，陈御弓矢弓韣于上下神
位之右。其斋戒、奠玉币、进熟，皆如大祀仪。青帝币玉
皆用青，馀皆无玉。每位牲用羊一、豕一，有司摄三献，
司徒行事。礼毕，进胙，倍于他祀之肉。进胙官佩弓矢
《弓韣》以进，上命后妃嫔御皆执弓矢东向而射。迺命
“以次饮福享胙。”